proxectonos/corpus_dominio_legal_administrativo_tmp huggingface dataset:
ORDE do 4 de novembro de 1996 pola que se nomean vocais titulares das mesas autonómica e provincial de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 29/11/1996

O artigo 36 da Lei 9/1991, do 2 de outubro, de medidas básicas para a inserción social, en concordancia cos artigos 80 e 81 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa en cada unha das provincias da Comunidade Autónoma e doutra a nivel autonómico, que actuarán como órganos superiores de control e
seguimento da aplicación da renda de integración social de Galicia e que estarán integradas, entre outros membros, por sete representantes da Administración autonómica e sete representantes das organizacións empresariais máis representativas a nivel autonómico.
As normas de organización e funcionamento interno da mesa autonómica da renda de integración social publicadas no Diario Oficial de Galicia do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa publicaranse no Diario Oficial de Galicia.
Na súa virtude, no Diario Oficial de Galicia do 22 de xuño de 1994 e do 19 de abril de 1995, faise público o nomeamento de vocais das mesas autonómica e provincial de control e seguimento da renda de integración social de Galicia. Posteriormente, foron comunicadas a esta consellería propostas da Confederación de Empresarios de Galicia e da Dirección Xeral de Servicios Sociais, nos que se acorda substituír un dos seus actuais vocais titulares.
En consecuencia, en uso da facultade que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Nomear, en representación da Confederación de Empresarios de Galicia, a Víctor Pérez Giráldez, vocal titular da mesa Autonómica de control e seguimento da renda de integración social de Galicia, en substitución de José Manuel Caride Echegaray.
Artigo 2º
Nomear, en representación da Administración autonómica, a Javier María Rúa Peón, xefe do Servicio de Axudas e Programas da Delegación Provincial de Lugo, vocal titular da mesa provincial de Lugo de control e seguimento da renda de integración social de Galicia, en substitución de Enrique Victorino Rodríguez Díez.
Artigo 3º
Nomear, en representación da Administración Autonómica a Luis Eduardo Navarro López, xefe da Sección de Prestacións da Delegación Provincial de Lugo, vocal titular da mesa provincial de Lugo de control e seguimento da renda de integración social de Galicia, en substitución de Cándido Rodríguez Caneiro.
Santiago de Compostela, 4 de novembro de 1996.
José María Hernández Cochón
Conselleiro de Sanidade e Servicios Sociais
96-8569
RESOLUCIÓN do 13 de novembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 4797/96, interposto por José Sáenz-Díez Naval e Juan Luis Sáenz-Díez Naval.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/11/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 4797/96 interposto por José Sáenz-Díez Naval y Juan Luis Sáenz-Díez Naval, contra certificación acto presunto da Consellería de Política Territorial, Obras Públicas e Vivenda, do 29-1-1996, dictada no recurso ordinario interposto contra resolución da Comisión Provincial de Urbanismo de Pontevedra, do 7-10-1994, que ratifica o acordo do 20-12-1993, sobre aprobación definitiva das normas subsidiarias de planeamento do Concello de Cangas, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 13 de novembro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
8578
DECRETO 414/1996, do 21 de novembro, polo que se declara a utilidade pública e se dispón a urxente ocupación dos bens e dereitos afectados pola obra AC-443 Negreira-Brandomil, treito A Pereira-Brandomil (clave N/AC/91.35).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/11/1996

Con data do 30 de outubro do 1996 o director xeral de Obras Públicas e Transportes por delegación do conselleiro de Política Territorial, Obras Públicas e Vivenda aprobou o proxecto da obra AC-443 Negreira-Brandomil, treito A Pereira-Brandomil. Clave N/AC/91.35.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferen
cias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada para lles dar continuidade ás actuacións no itinerario e por contar co financiamento da Comunidade Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vinteún de novembro de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra AC-443 Negreira-Brandomil, treito A Pereira-Brandomil. Clave N/AC/91.35.
Santiago de Compostela, vinteún de novembro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
8290
RESOLUCIÓN do 5 de novembro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5743/1996, interposto por Manuel Rodríguez Darriba.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/11/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5743/1996, interposto por Manuel Rodríguez Darriba, contra desestimación presunta por silencio do recurso ordinario de 07-03-94, contra acordo da CPU de Pontevedra de 14-04-93, que aprobou as NN.SS.P. do Concello de Forcarei, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove
días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 5 de novembro de 1996.
José Antonio Fernández Vázquez
Secretario xeral de Política Territorial, Obras Públicas e Vivenda
8523
ORDE do 25 de outubro de 1996 pola que se fixa determinada contía en relación coa suspensión automática dos actos de contido económico.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/11/1996

Entre as garantías que terá que constituí-lo reclamante para obte-la suspensión automática dos actos de contido económico, de conformidade co establecido no apartado 6 do artigo 75 do Real decreto 391/1996, do 1 de marzo, polo que se aproba o Regulamento de procedimento nas reclamacións económico-administrativas, atópase a fianza persoal e solidaria prestada por dous contribuíntes da localidade de recoñecida solvencia, pero só para os débitos que non excedan da contía que para este efecto sexa fixado por orde.
Pois ben, cómpre acouta-lo límite ata o que sería admisible neste tipo de garantía. En consecuencia,
DISPOÑO:
Artigo único.-Fíxase en 100.000 ptas. A contía máxima dos débitos mencionados no artigo 75, apartado 6, letra c) do Regulamento de procedemento nas reclamacións económico-administrativas aprobado por Real decreto 391/1996, do 1 de marzo.
Disposición final
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de outubro de 1996.
José Antonio Orza Fernández
Conselleiro de Economía e Facenda
8737
ORDE do 11 de novembro de 1996 pola que se fixan os prezos de venda ó público de diversas publicacións da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 26/11/1996

A Lei 31/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse, se é o caso, con IVE incluído.
Santiago de Compostela, 11 de novembro de 1996.
Manuela López Besteiro
Conselleira de Familia, Muller e Xuventude
ANEXO
-Axudas e subvencións. Familia, muller, xuventude, formación ocupacional e emprego. 1996. 1.000 ptas.
-A muller galega en cifras: 2.500 ptas.
-Inventario de medidas de política de emprego e formación: 1.200 ptas.
-Estudio sobre a prostitución no sur de Galicia: 1.000 ptas.
-Outono fotográfico 1996: 1.300 ptas.
-Somos galegos porque ...: 125 ptas.
-A formación profesional ocupacional en Galicia. Mapa de recursos (libro) e A formación profesional ocupacional en Galicia. Censo de centros colaboradores (disquete): 2.500 ptas.
8472
ORDE do 12 de novembro de 1996 pola que se clasifican postos de traballo reservados a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/11/1996

Por Decreto 380/96, do 17 de outubro, da Consellería de Xusticia, Interior e Relacións Laborais, apróbase a agrupación voluntaria dos concellos de Ourol e Muras, da provincia de Lugo, para sostemento en común dun posto único de Secretaría-Intervención, nos termos dos seus Estatutos.
Sendo necesario clasifica-lo devandito posto de traballo, reservado a funcionarios de Administración local con habilitación de carácter nacional, esta Consellería da Presidencia e Administración Pública, de conformidade co establecido nos artigos 2.c) e 9 do R.D. 1732/1994, do 29 de xullo, e no uso das facultades que lle confire o artigo 13.2.17 da Lei 4/1988, do 26 de maio, da función pública de Galicia,
DISPÓN:
Clasifica-lo posto de Secretaría-Intervención da agrupación voluntaria dos concellos de Ourol e Muras, da provincia de Lugo, reservado a funcionarios de Administración local con habilitación de carácter nacional, conforme a seguir se especifica:
-Clase: terceira.
-Subescala: Secretaría-Intervención.
Santiago de Compostela, 12 de novembro de 1996.
Dositeo Rodríguez Rodríguez
Conselleiro da Presidencia e Administración Pública
8734
RESOLUCIÓN do 25 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5651/1996, interposto por Comunidad Propietarios Edificio 54 Camelias Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 27/11/1996

Para os efectos de lle dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5651/1996 interposto por comunidad propietarios edificio 54 Camelias Vigo, contra acordo do Concello de Vigo, do 8-2-1996, sobre aprobación definitiva do Plan Especial de Reforma Interior Peri I-01 Pazos e resolución do Consello da Xunta, de 29-4-1993, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei de xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 25 de outubro de 1996.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
96-8577
CORRECCIÓN de erros.-Decreto 354/1996, do 19 de setembro, polo que se modifica o Decreto 307/1995, do 13 de xullo, polo que se crea o Consello Asesor de Telecomunicacións e Audiovisual de Galicia e se establece a súa composición e o seu réxime de funcionamento.
CONSELLERÍA DE CULTURA E COMUNICACIÓN SOCIAL — I. DISPOSICIÓNS XERAIS — 20/11/1996

Advertidos erros no devandito decreto, publicado no DOG nº 189, do xoves 26 de setembro de 1996, cómpre face-las seguintes correccións:
-Na páxina 8.667, no apartado 2 do artigo terceiro, omitiuse o seguinte texto que será intercalado a continuación do apartado 2. En representación da Administración local: «Un representante por cada unha das deputacións provinciais galegas, designados polo presidente do Consello Asesor, por proposta de cada deputación».
-Na páxina 8.667, no punto 3 do artigo terceiro e nos dous primeiros parágrafos, exprésanse os membros do consello que representarán ás tres universidades de Galicia como especialistas en temas de telecomunicación e en temas de audiovisual.
Ámbolos dous parágrafos substitúense polo seguinte texto:
«Un representante por cada unha das tres universidades de Galicia, especialistas en temas de telecomunicación e audiovisual, designados polo presidente do Consello Asesor, por proposta de cada un dos respectivos rectores».
-Na páxina 8.667, no cuarto parágrafo do apartado 9 do artigo terceiro, onde di: «Un representante por cada unha das cadeas privadas de frecuencia modulada da nosa Comunidade, designado polo presidente do Consello Asesor, por proposta destas» debe dicir: «Un representante por cada unha das cadeas privadas de onda media ou de frecuencia modulada da nosa comunidade, designado polo presidente do Consello Asesor, por proposta destas».
-Na páxina 8.668, no apartado 11 do artigo terceiro, entre os dous parágrafos que comprenden este apartado, ten que incluírse o seguinte texto: «Un representante das asociacións de telespectadores e radioíntes, designado polo presidente do Consello Asesor, por proposta conxunta de todas elas».
-Na páxina 8.668, no artigo 4º, que modifica o artigo 8º do Decreto 307/1995, do 13 de xullo, que se refire á composición da Comisión Permanente, onde di: «-Un do apartado 6, do artigo terceiro», debe dicir: «-Un do apartado 5 e 6, do artigo terceiro».
-Na páxina 8.668, no artigo 4º, que modifica o artigo 8º do Decreto 307/1995, do 13 de xullo, que se refire á composición da Comisión Permanente, onde di: «-Un do apartado 7, do artigo terceiro», debe dicir: «-Dous do apartado 7, do artigo terceiro».
-Na páxina 8.668, no artigo 4º, que modifica o artigo 8º do Decreto 307/1995, do 13 de xullo, que se refire á composición da Comisión Permanente, debe incluírse no penúltimo lugar da relación dos vocais o seguinte membro: «Un do apartado 12, do artigo terceiro».
DECRETO 391/1996, do 31 de outubro, polo que se nomea o delegado da Xunta de Galicia nas sociedades concesionarias de autoestradas de peaxe.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 12/11/1996

No artigo 1.3º do decreto polo que se constitúe a Delegación da Xunta de Galicia nas sociedades concesionarias de autoestradas galegas de peaxe sinálase que á fronte da delegación estará un dele
gado nomeado polo Consello da Xunta de Galicia por proposta do conselleiro de Política Territorial, Obras Públicas e Vivenda.
Por proposta do conselleiro de Política Territorial, Obras Públicas e Vivenda, e logo de deliberación do Consello da Xunta de Galicia, na súa reunión do día trinta e un de outubro de mil novecentos noventa e seis,
DISPOÑO:
Artigo único.-Nomear a Emilio García Gallego como delegado da Xunta de Galicia nas sociedades concesionarias de autoestradas galegas de peaxe.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
7595
DECRETO 392/1996, do 12 de novembro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 12/11/1996

Con motivo da viaxe do presidente da Xunta de Galicia á República Islámica de Irán, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe á República Islámica de Irán, encárgaselle o despacho de asuntos da Presidencia, desde o día doce de novembro ata o seu regreso, ó conselleiro da Presidencia e Administración Pública.
Santiago de Compostela, once de novembro de mil novecentos noventa e seis.
Manuel Fraga Iribarne
Presidente
7920
DECRETO 389/1996, do 31 de outubro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 17 RVL 96, Ourol, alargamento e mellora da E.P. 38-01, de Ourol a Lobeiras, p.k. 5,950.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/11/1996

A Deputación Provincial de Lugo, en sesión celebrada o día 29 de xullo de 1996, aprobou o proxecto de 17 RVL 96, Ourol, alargamento e mellora E.P. 38-01, de Ourol a Lobeiras, p.q. 5,950, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 4 de outubro 1996, nº 9723.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata dunha obra que figura no programa sectorial de mellora da rede viaria local cofinan
ciado con fondos estatais e prazo de execución inexorable, ademais da motivación socioeconómica que motiva este procedemento ó incidir na notable mellora das comunicacións intermunicipais desta provincia.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomia de Galicia.
Na súa virtude e por proposta do consellerio de Xustiza, Interior e Relacións Laborais, e logo de deliberación do Consello da Xunta de Galicia na súa xuntanza do día trinta e un de outubro de mil novecentos noventa e seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 17 RVL 96, Ourol, alargamento e mellora E.P. 38-01, de Ourol a Lobeiras, p.q. 5,950.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7908
RESOLUCIÓN do 28 de outubro de 1996 pola que se fixa a data na que se celebrará o acto de apertura dos sobres que conteñen os votos para a elección dun vocal do Consello Galego de Servicios Sociais.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 11/11/1996

Proclamados os candidatos a vocais do Consello Galego de Servicios Sociais en representación das entidades que actúan na área da muller por Resolución do 8 de xullo de 1996 (DOG nº 152, do
5 de agosto) e dando cumprimento ó disposto no artigo 4.2º da Orde do 10 de maio de 1995 (DOG do 2 de xuño ), esta consellería,
RESOLVE:
Sinala-la celebración do acto de apertura dos sobres que conteñen os votos, co fin de elixi-lo vocal representante das entidades que actúan na área da muller, que se efectuará o día 22 de novembro de 1996, ás 13 horas na sala B da Consellería da Presidencia e Administración Pública. (Edificio administrativo San Caetano,s/n, Santiago de Compostela).
Santiago de Compostela, 28 de outubro de 1996.
José Mª Hernández Cochón
Consellería de Sanidade e Servicios Sociais
9607890
ORDE do 8 de novembro de 1996 pola que se dictan normas para garanti-los servicios esenciais durante a folga xeral convocada para o día 11 de novembro de 1996 no Concello das Pontes de García Rodríguez.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 11/11/1996

O exercicio do dereito de folga na Administración da Comunidade Autónoma de Galicia está condicionado ó mantemento dos servicios esenciais, de acordo co Decreto 155/1988, do 9 de xuño, o que significa, tal e como declarou o Tribunal Constitucional, que o dereito da comunidade a estas prestaciones vitais é prioritario respecto do dereito á folga, se ben esta prioridade necesita ser contrastada en cada situación de folga e sometida ó principio de proporcionalidade dos sacrificios impostos ós folguistas e ós beneficiados polo servicio, no que atinxe ós dereitos fundamentais, as liberdades públicas e os bens constitucionalmente protexidos.
O mencionado Decreto 155/1988, do 9 de xuño, polo que se dictan normas para garanti-la prestación dos servicios esenciais no ámbito da Comunidade Autónoma, establece que terán a consideración de servicios esenciais, entre outros e polo que respecta ós prestados por esta consellería, a recepción e rexistro de documentos (artigo 2).
A motivación da concreta determinación do mínimo de actividade e da fixación do persoal preciso para asegura-lo mantemento dos específicos servicios esenciais prestados por esta consellería é, respecto a cada un deles, a seguinte:
-Nas Axencias de Extensión Agraria, o que estas dependencias realizan funcións de rexistro e recepción de documentos.
Por todo iso, o mínimo de actividade e o personal preciso para asegura-lo mantemento dos específicos servicios esenciais prestados por esta consellería e afectados pola presente convocatoria de folga é o seguinte:
Axencia de extensión agraria das Pontes de García Rodríguez.
-Un funcionario.
A designación nominal do persoal que deberá cubri-los servicios fixados será feita polo delegado provincial da consellería, e publicada nos taboleiros de anuncios nos respectivos centros de traballo.
Santiago de Compostela, 8 de novembro de 1996.
P. D. (O. 13-12-93)
Antonio Luis Rosón Pérez
Secretario xeral da Consellería de Agricultura, Gandería e Montes
7870
ORDE do 23 de setembro de 1996 pola que se fixa o prezo de venda ó público das publicacións 1º Congreso de Cooperativismo Agrario Galego e Congreso de Montes Veciñais.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 11/11/1996

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías
correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado e despois de emitido informe favorable da Consellería de Economía e Facenda, esta consellería,
DISPÓN:
Artigo único:
1. Queda aprobado o prezo de venda ó público das publicacións editadas por esta consellería que se relacionan no anexo.
2. Este prezo entenderase con IVE incluído.
Santiago de Compostela, 23 de setembro de 1996.
Tomás Pérez Vidal
Conselleiro de Agricultura, Gandería e Montes
ANEXO I
-1º Congreso de Cooperativismo Agrario Galego:
3.200 pesetas.
-Congreso de Montes Veciñais: 3.000 pesetas.
8274
ORDE do 30 outubro de 1996 pola que se readscriben a postos de traballo desta consellería os funcionarios de libre designación afectados polas modificacións derivadas do Decreto 346/1996, do 13 de setembro (DOG do 24).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/1996

Vistas as modificacións derivadas da aplicación do Decreto 346/1996, do 13 de setembro (DOG do 24 de setembro), e a súa corrección de erros (DOG do 25 de outubro de 1996), polo que se establece a estructura orgánica da Consellería de Educación e Ordenación Universitaria, que afectan a denominación e o contido de diversas subdireccións xerais e servicios deste departamento.
Esta consellería, por proposta da Dirección Xeral de Persoal, e de conformidade coa autorización establecida na disposición transitoria única do citado Decreto 346/1996,
DISPÓN:
Primeiro.-Readscribi-los funcionarios de libre designación que se relacionan ós postos de traballo seguintes:
1. Servicios centrais.
A. Subdireccións xerais.
-Subdirección Xeral de Coordinación Administrativa e Xestión Orzamentaria: Francisco Martínez-Reboredo y Salvadores.
-Subdirección Xeral de Programación: Manuel-Carlos González Días.
-Subdirección Xeral de Formación Profesional e de Educación de Adultos: Antonio-Luis Reguera González.
-Inspector xefe: Emilio Pérez Sánchez.
B. Xefaturas de servicio.
-Servicio de Xestión Económica e Réxime Interior: Ruperto Vilar Reino.
-Servicio de Informática: Miguel-Ángel Pueyo Losa.
-Servicio de Profesorado de Ensinanzas Secundaria, de Formación Profesional e de Réxime Especial: José Luis Canosa Baldomir.
-Servicio de Formación Profesional: Vicente Yáñez González.
-Servicio de Educación de Adultos e Xestión Económica: José-Alejo Losada Aldrey.
2. Servicios periféricos. (Xefaturas de servicio).
Delegación Provincial da Coruña:
-Servicio Provincial de Inspección: Rosa Gómez Díaz.
-Servicio da Unidade Técnica: Raúl Freire Pérez.
Delegación Provincial de Lugo:
-Servicio da Unidade Técnica: Francisco J. Sancosmed Lage.
Delegación Provincial de Ourense:
-Servicio Provincial de Inspección: María Fernanda Valcarce Pestaña.
-Servicio da Unidade Técnica: David Ortiz de Arce de la Fuente.
Delegación Provincial de Pontevedra:
-Servicio Provincial de Inspección: Javier González Rajó.
-Servicio da Unidade Técnica: Rafael Fontoira Surís.
Segundo.-Estas readscricións teñen carácter provisional en tanto non se publique a relación de postos de traballo desta consellería.
Terceiro.-A presente resolución entrará en vigor o mesmo día da súa publicación no Diario Oficial de Galicia.
Santiago de Compostela, 30 de outubro de 1996.
Celso Currás Fernández
Conselleiro de Educación e Ordenación Universitaria
8271
RESOLUCIÓN do 22 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5372/1996, interposto por María Isabel Montero Boedo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/11/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5372/1996, interposto por María Isabel Montero Boedo, contra a desestimación por silencio da Consellería de Política Territorial, Obras Públicas e Vivenda do recurso ordinario contra a aprobación do texto refundido das normas subsidiarias de planeamento urbanístico do termo municipal de Arteixo, aprobadas definitivamente pola CPU da Coruña, do 4-5-1996, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 22 de outubro de 1996.
José Antonio Fernández Vázquez
Secretario xeral de Política Territorial, Obras Públicas e Vivenda
7978
RESOLUCIÓN do 4 de novembro de 1996, da Secretaría Xeral para as Relacións coas Comunidades Galegas, pola que se fai pública a convocatoria e a orde do día da reunión da Comisión Delegada do Consello de Comunidades Galegas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/11/1996

En cumprimento do establecido no artigo 8.3º do Decreto 4/1987, do 8 de xaneiro, na súa nova redacción fixada polo Decreto 195/1991, do 30 de maio (DOG do 11-4-1991), polo que se modifica o Regulamento de organización e funcionamento do Consello de Comunidades Galegas, logo da conformidade do presidente da Xunta de Galicia,
RESOLVO:
Primeiro.-Convoca-la reunión da comisión delegada do Consello de Comunidades Galegas para os días 13 e 14 do mes de decembro de 1996 en Santiago de Compostela.
Segundo.-A orde do día da devandita reunión será a que figura como anexo á presente resolución.
Santiago de Compostela, 4 de novembro de 1996.
Fernando Amarelo de Castro
Secretario xeral para as Relacións coas Comunidades Galegas
ANEXO
Orde do día da reunión da comisión delegada do Consello de Comunidades Galegas.
1. Constitución da comisión.
2. Informe das actuacións realizadas en favor da Galicia exterior en 1996. Presentación da memoria anual.
3. Informe sobre liñas de actuación para 1997, con especial referencia á celebración do 2º Día da Galicia Exterior.
4. Preparación e presentación de ponencias para o Pleno do Consello de Comunidades Galegas que se celebrará en 1997.
5. Intervención e informe dos representantes das comunidades galegas na comisión delegada.
7873
ORDE do 8 novembro de 1996 pola que se determinan os servicios mínimos que se manterán durante a folga convocada no Concello das Pontes de García Rodríguez para o día 11 de novembro de 1996.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/11/1996

Ante a convocatoria de folga convocada no Concello das Pontes de García Rodríguez procede que, de conformidade co establecido no artigo 3 do Decreto 155/1988, de 9 xuño, esta consellería determine os servicios mínimos que permitan, en sintonía co establecido no artigo 28.2º da nosa Constitución, compaxiña-lo exercicio do lexítimo dereito á folga dos traballadores co mantemento dos servicios esenciais á comunidade.
Na súa virtude, e de conformidade co establecido no Decreto 61/1985, do 18 de abril e do Decreto 155/1988, do 9 de xuño,
DISPOÑO:
Os servicios mínimos que deberán manterse durante a folga convocada no Concello das Pontes de García Rodríguez serán os seguintes:
Servicios regulares de uso especiais para transporte de escolares e de estudiantes.
Deberanse manter tódolos servicios de escolares e estudiantes nas expedicións normalmente establecidas no día 11 de novembro de 1996.
Santiago de Compostela, 8 de novembro de 1996.
José Cuíña Crespo
Conselleiro de Política Territorial, Obras Públicas e Vivenda
7887
RESOLUCIÓN do 21 de outubro de 1996, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo 5424/1996, interposto por Ramón Manuel Varela Lafuente.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/11/1996

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo número 5424/1996, interposto por Ramón Manuel Varela Lafuente, contra a desestimación por silencio da Consellería de Política Territorial, Obras Públicas e Vivenda do recurso ordinario contra outro CPU da Coruña, do 23-3-1996, que aprobou definitivamente o proxecto das normas subsidiarias de planeamento municipal de Arteixo, esta consellería resolveu ordena-la remisión do expediente administrativo ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos
na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 21 de outubro de 1996.
José Antonio Fernández Vázquez
Secretario xeral de Política Territorial, Obras Públicas e Vivenda
7888
RESOLUCIÓN do 25 de outubro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001364/1996, interposto por José Luis Vilar Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/1996

O 30 de setembro de 1996 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001364/1996, interposto por José Luis Vilar Rodríguez, contra resolución da Consellería de Educación e Ordenación Universitaria do 1 de agosto de 1996 desestimatoria do recurso ordinario, sobre non figura-lo recorrente na lista definitiva de funcionarios docentes de que se trata.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer en autos na sección primeira da Sala do Contencioso-Ad
ministrativo do Tribunal Superior de Xustiza de Galicia no prazo de nove días.
Santiago de Compostela, 25 de outubro de 1996.
Máximo García Serrano
Secretario xeral da Consellería de Educación e Ordenación Universitaria
8041
DECRETO 393/1996, do 31 de outubro, polo que se declara a utilidade pública e se dispón a urxente ocupación dos bens e dereitos afectados polas obras do corredor central, treito: Escairón-Monforte de Lemos, fase III (clave N/LU/85.2.1.4).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/11/1996

Con data do 23 de outubro de 1996 o director xeral de Obras Públicas e Transportes, por delegación do conselleiro de Política Territorial, Obras Públicas e Vivenda aprobou o proxecto da obra: corredor central. Treito: Escairón-Monforte de Lemos, fase III. Clave: N/LU/85.2.1.4.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efecuta-la declaración de urxente ocupación tena atribuída a Xunta de Galicia en virtude do artigo 2do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada para lles dar continuidade ás actuacións no itinerario e por contar co financiamento da Comunidade Europea.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día trinta e un de outubro de mil novecentos noventa e seis,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto da obra: corredor central. Treito: Escairón-Monforte de Lemos, fase III. Clave: N/LU/85.2.1.4.
Santiago de Compostela, trinta e un de outubro de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
8261
CORRECCIÓN de erros.-Orde do 3 de setembro de 1996 sobre integración nas escalas de informática creadas pola Lei 15/1991, do 28 de decembro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/11/1996

Advertidos erros na citada orde, publicada no Diario Oficial de Galicia, númera 196, do 7 de outubro de 1996, cómpre efectua-las seguintes rectificacións:
Na páxina 8.888:
No anexo I, no apartado I.1. Escala de sistemas e tecnoloxía da información (grupo A), onde di: «Gómez Duaso, José Manuel», debe dicir: «Gómez Duaso, Juan Manuel».
No anexo I, no apartado I.3. Escala técnica auxiliar de informática (grupo C), debe figurar, en primeiro lugar: «Blanco Canosa, Jesús. DNI 76.340.527».
No anexo II, no apartado II.2. Escala técnica auxiliar de informática (grupo C), ó final debe figurar: «Freijeiro Moure, Mª Teresa. DNI 35.293.283».
9608183
CORRECCIÓN de erros.-Orde do 16 de outubro de 1996 pola que se suprimen centros públicos de infantil/primaria no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/11/1996

Advertidos erros na devandita orde, publicada no DOG nº 216, do martes, 5 de novembro de 1996, cómpre face-las oportunas correccións:
Na páxina 9.834, na liña do anexo correspondente ó C.P. Sta. María de Xeve, na columna correspondente a observacións, di: «a-b» e debe dicir: «b-c».
96-7011
DECRETO 403/1996, do 7 de novembro, polo que se crea na Secretaría Xeral da Consellería de Sanidade e Servicios Sociais a Subdirección Xeral de Ordenación, Informes e Estudios.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 19/11/1996

A actual estructura da Consellería de Sanidade e Servicios Sociais establécese no Decreto 63/1996, do 15 de febreiro. Segundo o seu artigo 4.3, para o exercicio das súas competencias, a secretaría xeral conta coa vicesecretaría xeral, a subdirección xeral de réxime administrativo, a inspección sanitaria, a subdirección xeral de atención sociosanitaria e, integradas organicamente nela, a asesoría xurídica e a intervención delegada.
A necesidade dunha fluída e constante interrelación en materia sanitaria coas administracións públicas e a administración central do estado e a importancia, non só dun seguimento racional, senón tamén dunha avaliación global das actuacións das distintas unidades da Consellería de Sanidade e Servicios Sociais fan necesaria a creación dunha unidade á que, con rango de subdirección xeral, se lle encomende o apoio nestas funcións.
Polo tanto, en virtude do disposto na Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 22 de outubro, por proposta do conselleiro de Sanidade e Servicios Sociais e cos informes previos da Consellería da Presidencia e Administración Pública e de Economía e Facenda, logo de deliberación do Consello da Xunta de Galicia na súa reunión do día sete de novembro de mil novecentos noventa e seis,
DISPOÑO:
Artigo único.-Créase na Secretaría Xeral da Consellería de Sanidade e Servicios Sociais a Subdirección Xeral de Ordenación, Informes e Estudios, á que lle corresponderá o seguimento e avaliación global dos obxectivos e accións das distintas unidades da consellería, así como o apoio administrativo, mediante a emisión de informes e estudios, nas relaciones de carácter sanitario cos órganos da Administración central do Estado e demais administracións públicas.
Disposicións derradeiras
Primeira.-Facúltase o conselleiro de Sanidade e Servicios Sociais para dictar cantas disposicións sexan necesarias para o desenvolvemento do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de novembro de mil novecentos noventa e seis.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
8157
RESOLUCIÓN do 31 de outubro de 1996, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado Divina Pastora do Barco de Valdeorras (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/1996

Examinado o expediente incoado pola titularidade do centro privado Divina Pastora do Barco de Valdeorras (Ourense) no que solicita a ampliación dunha unidade do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria de Ourense que o envía cos informes emitidos pola inspección de educación e pola unidade técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Deereto 133/1995, do 10 de maio (DOG do 22), a Orde do 20 de setembro de 1995 (DOG 15 de decembro) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto,enténdense autorizados para poder imparti-lo segundo ciclo de educación infantil, suposto que se dá nos centros solicitantes.
Esta dirección xeral,
RESOLVE:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 31 de outubro de 1996.
Severino Somoza Gómez
Director xeral de Centros e Inspección Educativa
ANEXO
Provincia de Ourense.
Concello: O Barco de Valdeorras.
Localidade: O Barco de Valdeorras.
Enderezo: Ramón del Valle Inclán, 2.
Denominación: Divina Pastora.
Titular: religiosas franciscanas.
Nivel: educación infantil-2º ciclo.
Unidades de que constaba: 3.
Unidades novas autorizadas: 1.
Total de unidades autorizadas: 4.
CORRECCIÓN de erros.-Orde do 20 de setembro de 1996 pola que se clasifica como mixta a Fundación José Otero-Carmela Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 20/11/1996

Advertido erro na devandita orde, publicada na DOG nº 199 do xoves 10 de outubro de 1996, cómpre face-la oportuna corrección.
Na páxina 8.990, punto 4, onde di: «..., Antonio Liñares Seco como secretario...», debe dicir: «..., Antonio Linarez Seco como secretario...».
DECRETO 405/1996, do 18 de novembro, polo que se acorda encargarlle o despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 20/11/1996

Con motivo da súa ausencia, é necesario prove-la substitución durante o tempo que dure esta.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.
Durante a ausencia do conselleiro de Sanidade e Servicios Sociais, encárgaselle o despacho de asuntos da Consellería de Sanidade e Servicios Sociais, desde o día 20 de novembro ata o día 24 inclusive, ó conselleiro de Educación e Ordenación Universitaria.
Santiago de Compostela, dezaoito de novembro de mil novecentos noventa e seis.
Manuel Fraga Iribarne
Presidente
RESOLUCIÓN do 18 de outubro de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1294/1996, interposto pola Asociación de Médicos Substitutos de Ourense ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 14/11/1996

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1294/96, interposto pola Asociación de Médicos Substitutos de Ourense, contra a resolución deste centro directivo, do 17 de setembro de 1996, pola que se desestimou o recurso formulado contra as listas para nomeamentos temporais de persoal médico da provincia de Ourense.
En consecuencia, esta dirección xeral acorda, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en autos na sección primeira da referida sala no prazo de cinco días.
Santiago de Compostela, 18 de outubro de 1996.
Valeriano Martínez García
Director xeral de Recursos Humanos
7498
RESOLUCIÓN do 11 de outubro de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1355/1996, interposto pola Asociación de Médicos Substitutos (Amesu) e Manuel González Vázquez.
SERVICIO GALEGO DE SAÚDE — III. OUTRAS DISPOSICIÓNS — 14/11/1996

Notificóuselle ó Servicio Galego de Saúde a providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1355/96, interposto pola Asociación de Médicos Substitutos (Amesu) e Manuel González Vázquez, contra as listas para nomeamentos temporais de persoal médico da provincia de Ourense publicadas o 23 de maio de 1996.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en autos na sección primeira da referida sala no prazo de nove días.
Santiago de Compostela, 11 de outubro de 1996.
Valeriano Martínez García
Director xeral de Recursos Humanos
9608131